དཔལ་རྡོ་རྗེ་གཞོན་ནུའི་གཏོར་བཟློག་དགྲ་བགེགས་ཀུན་འཇོམས་ཀྱི་གསལ་བྱེད་གནམ་ལྕགས་རྡོ་རྗེའི་དབལ་གྱི་རྣམ་བཤད།
༄༅། །དཔལ་རྡོ་རྗེ་གཞོན་ནུའི་གཏོར་བཟློག་དགྲ་བགེགས་ཀུན་འཇོམས་ཀྱི་གསལ་བྱེད་
གནམ་ལྕགས་རྡོ་རྗེའི་དབལ་གྱི་རྣམ་པར་བཤད་པ་བདུད་སྡེ་འཇོམས་པའི་
ཡེ་ཤེས་ཀྱི་མེ་ཆེན་འཕྲིན་ལས་ཀྱི་འོད་ཟེར་ཀུན་ཏུ་
འཕྲོ་བ་ཞེས་བྱ་བཞུགས་སོ། །
དགེ་ལེགས་འཕེལ།
རྒྱ་གར་སྐད་དུ། སརྦ་བུདྡྷ་སྱ་རུ་པ་བཛྲ་དྷ་ར་ཤྩ་དྭེ་ཡ་ཤྲཱི་དྷརྨ་སྭཱ་མི་གུ་རུ་ཏཱི་ཎི་ཤྩ་བྷ་ག་ཝན་
བཛྲ་ཀུ་མཱ་ར་ཡེ་ན་མ། བོད་སྐད་དུ། སངས་རྒྱས་ཀུན་གྱི་ངོ་བོ་རྡོ་རྗེ་འཆང་དང་གཉིས་སུ་མེད་པའི་
དཔལ་ཆོས་ཀྱི་རྗེ་བླ་མ་གསུམ་དང་བཅོམ་ལྡན་འདས་རྡོ་རྗེ་གཞོན་ནུ་ལ་ཕྱག་འཚལ་ལོ། །སྲིད་ཞི་
ཀུན་ཁྱབ་བདེ་བའི་རང་བཞིན་རྣམ་ཐར་གསུམ་དངོས་ཀུན་ཏུ་བཟང༌། །དེ་ཉིད་གདུལ་བྱ་དག་པའི་
འགྲོ་ལ་མཁའ་སྤྱོད་སྐུར་བསྟན་རྡོ་རྗེ་སེམས། །མཆོག་དམན་སྐྱེ་བོ་ཀུན་གྱི་སྣང་ངོར་མཚན་བརྒྱད་
ལྡན་པའི་པད་འབྱུང་སྟེ། །ཆོས་སྐུ་ལོངས་སྐུ་སྤྲུལ་སྐུ་ཞེས་གྲགས་བརྒྱུད་པའི་རྩ་བ་རྣམ་གསུམ་རྒྱལ། །
སྣང་བ་མ་ལུས་ལྷ་ཡི་འཁོར་ལོ་ལྷམ་མེ་བ། །གྲག་སྟོང་སྒྲ་ཀུན་གསང་སྔགས་རང་སྒྲ་ལྷང་ངེ་བ། །ཆོས་
ཀུན་བདེ་སྟོང་ཟུང་འཇུག་ངང་དུ་ལྷན་ནེ་བ། །གྲུབ་མཆོག་དེད་དཔོན་འཁོན་སྟོན་རིམ་པར་བྱོན་ལ་
འདུད། །ཟབ་ཡངས་རྒྱུད་སྡེ་བྱེ་བའི་གསང་མཛོད་ཅན། །ས་སྐྱའི་བླ་ཆེན་ཀུན༌དགའ༌སྙིང༌པོ༌དང༌། །
ཟུར་ཕུད་ལྔ་པ་དགེ་བསྙེན་མཆོག་གི་ཟོལ། །རྗེ་བཙུན་སྐུ་མཆེད་ཞབས་རྡུལ་སྤྱི་བོས་མཆོད། །རྡོ་
རྗེ་ཕུར་པའི་རྩ་དུམ་རྒྱུད་རྒྱལ་གྱི། །སྒྱུར་བྱེད་ཐུབ་དབང་གཉིས་པ་ས་པཎ་དང༌། །གངས་ཁྲོད་
བསྟན་འཛིན་ཀུན་གྱི་རྒྱན་གཅིག་པུ། །དཔལ་ལྡན་འཕགས་པའི་ཡོན་ཏན་བསམ་བཞིན་དད། །
དེ་ལྟའི་འགྲན་བྲལ་རྗེ་བཙུན་མཆོག་རྣམས་དང༌། །རྣམ་ཐར་དུ་མའི་སྒོ་ནས་ཚུལ་མཚུངས་ཤིང༌། །
ཁྱད་པར་སྔ་འགྱུར་བསྟན་པའི་རྩ་ལག་མཆོག །འགྲོ་མགོན་བསོད་ནམས་རྒྱལ་མཚན་བསྔགས་པར་
འོས། །གཞན་ཡང་སྐུ་ཚེ་མཛད་པ་འཕྲིན་ལས་ཀུན། །མཐར་ཕྱིན་ཐེག་ཆེན་ཆོས་ཀྱི་རྒྱལ་པོ་དང༌། །
130

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
ནུས་མཐུའི་མངའ་བདག་རྒྱ་གར་ཤེར་བཟང་མཚན། །ས་ལོ་འཇམ་པའི་རྡོ་རྗེ་ཕྱག་གི་གནས། །གངས་
རིའི་ལྗོངས་འདིར་ཟས་གཙང་སྲས་ཀྱི་བསྟན་པའི་རྒྱུན། །འཛིན་སྐྱོང་སྤེལ་མཛད་དམ་པའི་སྐྱེས་བུ་
མང་བྱོན་ཡང༌། །ཀུན་གྱིས་འགྲན་བྲལ་ངོ་མཚར་རྣམ་ཐར་བྱེ་བའི་གཏེར། །སྤྲུལ་པའི་སྐྱེས་ཆེན་
སྔགས་འཆང་ཀུན་དགའ་རིན་ཆེན་རྒྱལ། །ལྷག་པའི་ལྷ་མཆོག་རྡོ་རྗེ་གཞོན་ནུ་ཉིད། །གཞན་ངོར་
ངུར་སྨྲིག་གོས་དང་གོས་དཀར་གྱིས། །མཛེས་པའི་བསྟན་འཛིན་མཆོག་གི་སྐུར་བསྟན་པའི། །བཀའ་
དྲིན་མཉམ་མེད་འཇམ་དབྱངས་སྐུ་མཆེད་དང༌། །དུས་གསུམ་རྒྱལ་བའི་སྤྱི་གཟུགས་མུས་པ་རྗེ། །
རྗེ་བཙུན་འགྲེལ་ཚད་དོན་ལྡན་ཡོངས་འཛིན་མཆོག །མཆོག་གསུམ་ངོ་བོ་དངོས་གྲུབ་མ་ལུས་ཀུན། །
ཀུན་ཏུ་སྩོལ་དེར་རྟག་པར་ཕྱག་བགྱིའོ། །སྐུ་གསུམ་ཞལ་ལྡན་ཕྱིན་དྲུག་ཕྱག་གི་ཡལ་གས་མཛེས། །
བསྡུ་དངོས་ཞབས་ཀྱིས་དབང་ཕྱུག་ཕོ་མོའི་སྟེང་ན་བརྗིད། །གར་དགུའི་ཉམས་ལྡན་དཔལ་ཆེན་ཧེ་
རུ་ཀ་དཔལ་དང༌། །འཕྲིན་ལས་ཕུར་བུའི་དཀྱིལ་འཁོར་ལྷ་ཚོགས་རྣམས་ལ་འདུད། །དཔལ་ཆེན་
རྡོ་རྗེ་གཞོན་ནུའི་གཏོར་བཟློག་གི། །ཚིག་དོན་རྣམ་བཤད་བདུད་སྡེ་ཀུན་འཇོམས་པའི། །ཡེ་ཤེས་
མེ་ཆེན་འཕྲིན་ལས་འོད་ཟེར་ཚོགས། །ཀུན་ཏུ་འཕྲོ་བའི་བསྟན་བཅོས་འཆད་ལ་སྤྲོ། །འདི་ལ་དཔལ་
ལྡན་དཀར་མོ་ལྕམ་དྲལ་དང༌། །དམ་ཅན་མ་མོ་སྡེ་གསུམ་མཆེད་བཅུ་གཉིས། །བསྟན་མ་ལ་སོགས་
བཀའ་སྲུང་ཁྱེད་རྣམས་ཀྱིས། །ཟབ་དོན་བྱེད་ལ་གནང་བའི་སྐབས་སྩོལ་ཅིག །ཅེས་མཆོད་པར་བརྗོད་
ཅིང་རྩོམ་པར་དམ་བཅས་ཏེ་བཀའ་སྲུང་རྣམས་ལ་གནང་བའི་སྐབས་གསོལ་ནས།
སྔར་རང་ཉིད་ཀྱིས་བརྩམས་པའི་བཅོམ་ལྡན་འདས་རྡོ་རྗེ་གཞོན་ནུའི་གདམས་པ་ཉམས་ལེན་
གྱི་ཆུ་བོ་ཆེན་པོ་སྒྲུབ་པའི་ཐབས་ཀྱི་རྣམ་པར་བཤད་པ་ཕྲིན་ལས་ཀྱི་པདྨོ་རབ་ཏུ་རྒྱས་པའི་ཉིན་བྱེད་
ཅེས་བྱ་བའི་གསུམ་པ་ཚོགས་ཐ་མ་བསྒྲལ་བའི་མཆོད་པའི་སྐབས་སུ་དེ་ཉིད་རྒྱས་བཤད་ལོགས་སུ་
འཆད་པར་ཁས་བླངས་པ་དེ་ཉིད་དོན་དང་ལྡན་པར་བྱ་བའི་ཕྱིར། འདིར་དཔལ་རྡོ་རྗེ་གཞོན་ནུའི་
གཏོར་བཟློག་དགྲ་བགེགས་ཀུན་འཇོམས་ཀྱི་གསལ་བྱེད་གནམ་ལྕགས་རྡོ་རྗེའི་དབལ་གྱི་རྣམ་པར་
བཤད་པ་བདུད་སྡེ་འཇོམས་པའི་ཡེ་ཤེས་ཀྱི་མེ་ཆེན་འཕྲིན་ལས་ཀྱི་འོད་ཟེར་ཀུན་ཏུ་འཕྲོ་བ་ཞེས་བྱ་
131

དཔལ་རྡོ་རྗེ་གཞོན་ནུའི་གཏོར་བཟློག་དགྲ་བགེགས་ཀུན་འཇོམས་ཀྱི་གསལ་བྱེད་གནམ་ལྕགས་རྡོ་རྗེའི་དབལ་གྱི་རྣམ་བཤད།
བ་འདི་འཆད་པ་ལ་དོན་གཉིས་ཏེ། གང་བཤད་པར་བྱ་བའི་གཞི་ངོས་བཟུང་བ་དང༌། དེ་ཉིད་གཏན་
ལ་དབབ་པའོ། །དང་པོ་ནི། འོ་སྐོལ་གྱི་སྟོན་པ་མཉམ་མེད་ཤཱཀྱའི་རྒྱལ་པོ་དེ་ཉིད་ཀྱིས་ཐེག་པའི་
དབྱེ་བ་བསམ་གྱིས་མི་ཁྱབ་པ་ཞིག་གསུངས་པ་རྣམས་ཀྱི་ནང་ནས་ཆེས་ཟབ་ཅིང་མཆོག་ཏུ་གྱུར་པ་
ནི་གསང་སྔགས་རྡོ་རྗེ་ཐེག་པ་ཡིན་ལ། དེ་ལ་ཡང་གསང་སྔགས་རྙིང་མ་དང་གསར་མ་གཉིས་སམ།
སྔ་འགྱུར་དང་ཕྱི་འགྱུར་གཉིས་སུ་ཡོད་པ་ལས་འདིར་གསང་སྔགས་རྙིང་མ་སྔ་འགྱུར་གྱི་ལུགས་ཡིན་
ཞིང༌། དེ༌ལའང༌ཕྱིའི་ཐེག་པ་དང་ནང་གི་ཐེག་པ་གཉིས་སུ་ཡོད་པའི། ཕྱིའི་ཐེག་པ་ལ་ཉན་ཐོས་དང༌།
རང་སངས་རྒྱས་དང༌། བྱང་ཆུབ་སེམས་དཔའ་སྟེ་ཕ་རོལ་ཏུ་ཕྱིན་པའི་ཐེག་པ་གསུམ་དང༌། ནང་གི་
ཐེག་པ་ལ་ཡང་ཕྱི་ནང་གཉིས་ལས། ཀྲི་ཡ་སྟེ་བྱ་བ། ཨུ་པ་སྟེ་སྤྱོད་པ། ཡོ་ག་སྟེ་རྣལ་འབྱོར་གྱི་རྒྱུད་
གསུམ་ལ་ཕྱིའི་རྒྱུད་སྡེའམ་ཐེག་པ་གསུམ་དང༌། མ་ཧཱ་ཡོ་ག་སྟེ་རྣལ་འབྱོར་ཆེན་པོ་དང༌། ཨ་ནུ་ཡོ་
ག་སྟེ་རྗེས་སུ་རྣལ་འབྱོར་དང༌། ཨ་ཏི་ཡོ་ག་སྟེ་ཤིན་ཏུ་རྣལ་འབྱོར་གསུམ་ལ་ཐབས་དང༌། ཤེས་རབ་
དང༌། ཐབས་ཤེས་གཉིས་སུ་མེད་པའི་རྒྱུད་དེ་ནང་གི་ཐེག་པ་གསུམ་མམ་རྒྱུད་སྡེ་གསུམ་ཞེས་བྱ་བའི་
རྣམ་གཞག་མཛད་ཅིང༌། ཡང་ཕ་རྒྱུད་དོ་ཧའི་སྐོར་དང༌། མ་རྒྱུད་སྒྱུ་འཕྲུལ་གྱི་སྐོར་དང༌། གཉིས་མེད་
ལ་སེམས་ཕྱོགས་ཞེས་ཀྱང་གྲགས་ལ། ལུང་ཨ་ནུ་ཡོ་ག་ཤེས་རབ་ཀྱི་རྒྱུད་ལ་ཏནྟྲ་ཆེན་པོ་སྡེ་བཅོ་
བརྒྱད་ལ་སོགས་པའི་རྒྱུད་སྡེ་བསམ་གྱིས་མི་ཁྱབ་པ་ཞིག་ཡོད་པའི་ནང་ནས། མཆོག་ཏུ་གྱུར་པ་རྡོ་
རྗེ་ཕུར་པ་འདིའི་སྐོར་ལ་རྡོ་རྗེ་ཁྲོས་པ་བི་ཏོ་ཏ་མ་ལ་འབུམ་སྡེའི་རྒྱུད། དེའི་ལེ་ལག་ཟུར་དུ་ཕྱུང་བ་
ཕུར་པ་རྩྭ་དུམ་གྱི་རྒྱུད། གཞན་ཡང་མྱང་འདས། གསར་རྙིང་ཀཱི་ལ་ཡ་ཡིག་འབྲུ་བཅུ་གཉིས་པ་ཀརྨ་
མ་ལ་འཕྲིན་ལས་ཀྱི་རྒྱུད་ལ་སོགས་པ་རྩ་བ་དང་བཤད་པའི་རྒྱུད་དེ་དག་ནས་བསྟན་པའི་ལམ་གྱི་
རྣམ་པར་གཞག་པ་དུ་མ་ཞིག་གསུངས་པ་དེ་ཐམས་ཅད་བསྡུ་ན། སྟོད་ལས་བྱང་ཆུབ་བསྒྲུབ་པའི་
ལམ་གྱི་རིམ་པ་དང༌། སྨད་ལས་དགྲ་བགེགས་སྒྲོལ་བའི་ལམ་གྱི་རིམ་པ་གཉིས་སུ་འདུས་པ་ལས།
འདིར་ལམ་རིམ་གཉིས་པ་སྨད་ལས་དགྲ་བགེགས་སྒྲོལ་བའི་རྣམ་གཞག་འཆད་པ་ལ། ཁོག་དོན་
དྲུག་གི་སྒོ་ནས་བཤད་པའི་སྐབས་སུ་གབ་པའི་སྔགས་དྲུག་དང་ཚེ་ལུང་ཁྲུས་ལུང་གིས་ཁ་བསྐང་སྟེ་
132

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
གདབ་པའི་ལས་བྱ་ཞེས་གདབ་ལས་བྱ་བ་ལ་ཚེ་ལུང་ཁྲུས་ལུང་གཉིས་ཤེས་དགོས་པར་གསུངས་ཤིང༌།
དེ་གཉིས་ཤེས་པའང་གནད་ཐོ་བཅུ་གཉིས་ཤེས་པ་ལ་རག་ལས་པས། དེ་བས་ན་རྒྱུད་ཀྱི་གནད་ཐོ་
བཅུ་གཉིས་ཁོག་དོན་ཕྱི་མ་གཉིས་དང་བཅས་པ་ཉམས་སུ་ལེན་པའི་རིམ་པར་སྦྱར་བ་བཅོམ་ལྡན་
འདས་རྡོ་རྗེ་ཕུར་པའི་གཏོར་བཟློག་དགྲ་བགེགས་ཀུན་འཇོམས་ཀྱི་ལྷན་ཐབས་གསལ་བྱེད་གནམ་
ལྕགས་རྡོ་རྗེའི་དབལ་ཞེས་བྱ་བ་འདི་གང་བཤད་པར་བྱ་བའི་གཞི་ཡིན་ནོ། །
གཉིས་པ་དེ་ཉིད་གཏན་ལ་དབབ་པ་ལ་དེ་ལྟ་བུའི་རྡོ་རྗེ་ཕུར་པའི་གཏོར་བཟློག་གི་གཞུང་འདི་
ལ་བླ་མ་གོང་མ་རྣམས་ཀྱིས་མཛད་པའི་རྣམ་བཤད་ཀྱི་རིམ་པ་ཇི་ལྟར་ཡོད་ཅེ་ན། བླ་མ་ས་སྐྱ་པ་སྒྲུབ་
ཐབས་ལས་བྱང༌། ཆེན་པོ། རྗེ་བཙུན་རིན་ཐོ་ཡིག་པོ་ཆེ། ཆོས་རྗེ་ས་རྩ་དུམ་གྱི་འགྱུར་པཎ། དཔལ་ལྡན་བླ་
མ་དམ་པ་སློབ་ཚོགས་དང་བཅས་པ། བདག་ཆེན་རྒྱ་གར་ཤེས་རབ་རྒྱལ་མཚན། ས་ལོ་འཇམ་པའི་
རྡོ་རྗེ། སྙིགས་དུས་ཀྱི་བསྟན་པའི་ཉི་མ་སྔགས་འཆང་ཆོས་ཀྱི་རྒྱལ་པོ་ཡབ་སྲས་སོགས་འཁྲུལ་ཟད་
གོང་མ་དེ་དག་གིས་མཛད་པའི་རྡོ་རྗེ་ཕུར་པའི་ཆོས་སྐོར་གྱི་སྨད་ལས་ཀྱི་ཕྱོགས་བསྟན་པ་རྣམས་ལ།
གསུང་རབ་ཀྱི་དོན་ལ་དཔྱོད་ནུས་པའི་བློ་གྲོས་ཀྱི་མིག་དང་ལྡན་པ་རྣམས་ཀྱིས་ལྟ་ཤེས་ན་དོན་གྱི་
རྡོ་རྗེ་ཕུར་པའི་གཏོར་བཟློག་གི་གཞུང་གི་འགྲེལ་པར་སྣང་མོད། འོན་ཀྱང་བཟློག་གཞུང་གི་དབུ་
ཞབས་ཡོངས་སུ་རྫོགས་པའི་རྣམ་བཤད་ཕྱོགས་གཅིག་ཏུ་མཛད་པ་ནི་མེད་ལ། འོ་ན་དེང་སང་སྔགས་
འཆང་གྲགས་པའི་མཚན་གྱིས་མཛད་དོ་ཟེར་བའི་རྣམ་བཤད་ཞིག་འདུག་པ་ཇི་ལྟར་ཡིན་སྙམ་ན། འདི་
ནི་སྔགས་འཆང་བླ་མ་དེ་ཉིད་ཀྱིས་མཛད་པ་མ་ཡིན་ཏེ་ཡབ་རྗེ་ཆོས་ཀྱི་རྒྱལ་པོ་དེ་ཉིད་ཀྱི་དངོས་ཀྱི་
གསུང་ལས། ཕུར་བཟློག་གི་རྣམ་བཤད་འདི་ནི་ངེད་དང་ཉེར་གནས་རབ་འབྱམས་ཀུན་རིན་ཞིག་གིས་
གསར་བུའི་བློ་ཅན་འགའ་ཞིག་གི་དོན་དུ་གསུང་རབ་ལ་རྟོག་དཔྱོད་ཞིབ་ཏུ་མ་བྱས་པར་ཧོལ་སྤྱོད་
ཀྱིས་བསྒྲིགས་ནས་དངོས་ཅག་གིས་བྱས་སོ་ཞེས་ཁ་འཕངས་པ་ཡིན་གྱི། ཁོ་བོས་དེ་འདྲའི་རྣམ་བཤད་
ནམ་ཡང་བྱས་པ་མེད་དོ་ཞེས་ཡང་ཡང་དུ་གསུང་བ་ཐོས་པས་ན། དུས་ཕྱིས་བདག་གིས་ཕྱོགས་གཅིག་
ཏུ་བསྒྲིགས་པའི་རྗེ་བཙུན་སྦས་པའི་སངས་རྒྱས་བཀའ་དྲིན་མཚུངས་པ་མ་མཆིས་པ་དེ་ཉིད་ཀྱི་གསུང་
133

དཔལ་རྡོ་རྗེ་གཞོན་ནུའི་གཏོར་བཟློག་དགྲ་བགེགས་ཀུན་འཇོམས་ཀྱི་གསལ་བྱེད་གནམ་ལྕགས་རྡོ་རྗེའི་དབལ་གྱི་རྣམ་བཤད།
འབུམ་གྱི་ཁྲོད་དུ་ཡང་རྣམ་བཤད་དེ་ཉིད་བཞུགས་སུ་གསོལ་བ་མ་ནུས་པ་ཡིན་པས། རྗེས་འཇུག་
རྣམ་དཔྱོད་དང་ལྡན་པ་རྣམས་ཀྱིས་བླུན་པོ་རི་བོང་ཅལ་རྒྱུག་ཅན་རྣམས་ཀྱི་རྗེས་སུ་མི་འབྲང་བར་གལ་
ཆེ་བ་ལགས། མཛད་དོ་ཟེར་བའི་རྣམ་བཤད་དེ་ལ་ནི་མཆོད་བརྗོད་སྦྱར་བྱང་སོགས་གཏན་ནས་
མེད་པ་དང་།
ཡང་རང་རང་གི་བསམ་ཚོད་དང་བསྟུན་པའི་འདྲ་མིན་སྣ་ཚོགས་བྲིས་པ་དང༌། བཤད་
པ་རང་གི་སྐབས་རྣམས་ལའང་དཔྱད་པར་བྱ་བའི་གཞི་དུ་མ་དང༌། ཚིག་སྦྱོར་ཡང་མི་ལེགས་པ་མང་
དུ་སྣང་བས་མང་ཐོས་བཤེས་གཉེན་རྣམས་ཀྱིས་གཟིགས་པ་ན་རྣམ་བཤད་རང་གི་རང་ཚད་གསལ་
པོ་སྟོན་པ་ཞིག་འདུག་གོ། །
ད་ནི་གཞུང་དོན་གཏན་ལ་དབབ་པ་ལ་གསུམ་སྟེ། སྔོན་འགྲོ་མཆོད་བརྗོད་དམ་བཅར་བཅས་
ཏེ་བསྟན། དངོས་གཞི་སྦྱོར་དངོས་རྗེས་གསུམ་ཆོ་ག་བཤད། རྗེས་བྱ་བསྔོ་བ་མཛད་བྱང་སྨོས་
པའོ། །དང་པོ་ལ། འཕགས་ཡུལ་ལེགས་སྦྱར་སྐད་ཀྱིས་གུས་ཕྱག་འཚལ། །བོད་སྐད་ཚིགས་སུ་
བཅད་པའི་སྒོ་ནས་བཏུད། །བསྟན་བཅོས་རྩོམ་པའི་དམ་བཅའ་བསྟན་པ་དང་གསུམ་ལས། །དང་པོ་
ནི་གཞུང་ལས། ན་མཿཤྲཱི་བཛྲ་ཀུ་མ་རཱ་ཡ་ཞེས་པ་སྟེ། དེ་ཡང་ན་མཿཕྱག་འཚལ་ལོ། །གང་ལ་འཚལ་ན་
ཤྲཱི་སྟེ་དཔལ། བཛྲ་སྟེ་རྡོ་རྗེ། ཀུ་མ་རཱ་ཡ་སྟེ་གཞོན་ནུ་ལ་ཞེས་པར་འགྱུར་བས་ན། དཔལ་རྡོ་རྗེ་གཞོན་
ནུ་ལ་ཕྱག་འཚལ་ལོ་ཞེས་པའི་དོན་ནོ། །
གཉིས་པ་བོད་སྐད་ཚིགས་སུ་བཅད་པའི་སྒོ་ནས་བཏུད་པ་ནི། གཞུང་ལས། འོད་གསལ་དབྱིངས་
ལས་ཁྲོ་བོའི་སྐུ། །ཞེས་སོགས་ཚིགས་བཅད་གཅིག་སྟེ་དེ་ཡང་རང་བཞིན་གྱིས་འོད་གསལ་བ་ཆོས་
ཀྱི་དབྱིངས་ཀྱི་ངང་ལས་མ་གཡོས་བཞིན་དུ་གདུལ་བྱ་གདུག་པ་ཅན་འདུལ་བའི་ཕྱིར་ཁྲོ་བོའི་རྣམ་
པར་བཞེངས་པ་སྐུ་རྡོ་རྗེ། ཀུན་ཏུ་བརྗོད་པའི་ཆོ་འཕྲུལ་གྱིས་རྣམ་པར་འཕྲུལ་པ་མཐའ་ཡས་པའི་
བདེ་ཆེན་ལྷན་ཅིག་སྐྱེས་པའི་ཡེ་ཤེས་བསྐྱེད་པའི་ཕྱིར་དོན་དམ་འགྱུར་མེད་སྟོང་པ་ཉིད་ཀྱི་ཆོས་སྟོན་
པ་གསུང་རྡོ་རྗེ། བདེ་སྟོང་ཟུང་འཇུག་སྨྲ་བསམ་བརྗོད་པའི་མཐའ་ཐམས་ཅད་དང་བྲལ་བ་སྟོང་ཉིད་
རྡོ་རྗེའི་རང་བཞིན་ཅན་གྱི་ཐུགས་རྡོ་རྗེ་སྟེ། དེ་ལྟར་རྡོ་རྗེ་གསུམ་གྱི་གོ་འཕང་བརྙེས་པའི་ལྷག་པའི་
134

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
ལྷ་མཆོག་རྡོ་རྗེ་གཞོན་ནུ་དང་རྩོམ་པ་པོ་ས་སྐྱ་ལོ་ཙཱ་བ་ཉིད་ཀྱིས་རྩ་བའི་བླ་མ་དབྱེར་མི་ཕྱེད་པ་གང་
དེའི་ཞབས་ལ་གུས་པས་རབ་ཏུ་བཏུད་ནས་ཞེས་པའི་དོན་ནོ། །
གསུམ་པ་བསྟན་བཅོས་རྩོམ་པའི་དམ་བཅའ་བསྟན་པ་ནི། གཞུང་ལས། དེ་ཡི་འཕྲིན་ལས་
མངོན་སྤྱོད་ཀྱི། །ཞེས་སོགས་ཚིགས་བཅད་གཅིག་སྟེ། དེ་ལྟར་མཆོད་པར་བརྗོད་ནས། ལྷག་པའི་
ལྷ་མཆོག་དེ་ཡི་མཛད་པ་འཕྲིན་ལས་བསམ་གྱིས་མི་ཁྱབ་པའི་ནང་ཚན་དྲག་པོ་མངོན་སྤྱོད་ཀྱི་སྒོ་ནས་
ལས་ཀྱི་མཐའ་མར་བྱ་བ་ལྷ་ཚོགས་དྲག་པོའི་ལས་ལ་བསྐུལ་བའི་ཆོ་ག་སློབ་དཔོན་པདྨ་འབྱུང་གནས་
ཀྱིས་མཛད་པའི་ལས་བཞིའི་མཆོངས་བརྒྱད་ཀྱི་བྱེ་བྲག་ནག་པོ་སྔགས་ལུང་དང༌། གཞན་རྗ